CELEX: 62017CN0502
Language: da
Date: 2017-08-18 00:00:00
Title: Sag C-502/17: Anmodning om præjudiciel afgørelse indgivet af Vestre Landsret (Danmark) den 18. august 2017, C&D Foods Acquisition ApS mod Skatteministeriet

16.10.2017   
            
            
               DA
            
            
               Den Europæiske Unions Tidende
            
            
               C 347/20
            
         Anmodning om præjudiciel afgørelse indgivet af Vestre Landsret (Danmark) den 18. august 2017, C&D Foods Acquisition ApS mod Skatteministeriet
   (Sag C-502/17)
   (2017/C 347/27)
   Processprog: dansk
   
      Den forelæggende ret
   
   Vestre Landsret
   
      Parter
   
   
      Sagsøger: C&D Foods Acquisition ApS
   
      Sagsøgte: Skatteministeriet
   
      Præjudicielle spørgsmål
   
   
               1)
            
            
               Skal artikel 168 i direktiv 2006/112/EF (1) fortolkes således, at et holdingselskab under omstændigheder som de i hovedsagen foreliggende er berettiget til fuldt fradrag for momsen af indgående ydelser i forbindelse med due diligence-undersøgelser forud for et påtænkt, men ikke gennemført, salg af aktier i et datterselskab, til hvilke holdingselskabet leverer momspligtige administrations- og itydelser?
            
         
               2)
            
            
               Har det betydning for besvarelsen af det foregående spørgsmål, at prisen for de momspligtige administrations- og it-ydelser, som holdingselskabet leverer i forbindelse med sin økonomiske virksomhed, er fastsat som svarende til holdingselskabets lønudgifter med tillæg af en »mark-up« på 10 pct.?
            
         
               3)
            
            
               Kan der uanset besvarelsen af de foregående spørgsmål bestå en fradragsret for de i hovedsagen omhandlede rådgivningsomkostninger som generalomkostninger, og i givet fald under hvilke betingelser?
            
         
      (1)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1)